smcproject/ml-wiki-sentences huggingface dataset:
ലിത്തോഗ്രാഫി ഇംഗ്ലീഷ് വിലാസം https://ml.wikipedia.org/wiki/Lithography ചാൾസ് മരിയോൺ റസ്സലിന്റെ ദി കസ്റ്റർ ഫൈറ്റ് (1903), നിറങ്ങളുടെ ടോണുകളുടെ ശ്രേണി ഉള്ളിൽ നിന്ന് അരികുകളിലേയ്ക്ക് പോകുമ്പോൾ കുറഞ്ഞുവരുന്നത് ശ്രദ്ധിക്കുക അച്ചടിയുടെ ചരിത്രത്തെപ്പറ്റിയുള്ള ലേഖനങ്ങളിലൊന്ന് Woodblock printing (200) Movable type (1040) Printing press (1454) Etching ( ca. 1500) Mezzotint (1642) അക്വാറ്റിന്റ് (1768) ലിത്തോഗ്രാഫി (1796) Chromolithography (1837) Rotary press (1843) Hectograph (1869) Offset printing (1875) Hot metal typesetting (1886) Mimeograph (1890) Screen printing (1907) Spirit duplicator (1923) Dye-sublimation (1957) Phototypesetting (1960s) Dot matrix printer (1964) Laser printing (1969) Thermal printing ( ca. 1972) Inkjet printing (1976) 3D printing (1984) Giclée (1991) Digital press (1993) ക സ തി
കല്ലോ ( ലിത്തോഗ്രാഫിക് ചുണ്ണാമ്പുകല്ല് ) മിനുസമായ പ്രതലമുള്ള ഒരു ലോഹത്തകിടോ ഉപയോഗിച്ച് അച്ചടിക്കുന്ന ഒരു രീതിയാണ് ലിത്തോഗ്രാഫി ( ഗ്രീക്ക് ഭാഷയിലെ λίθος , ലിത്തോസ് , "കല്ല്" + γράφειν , ഗ്രാഫേയ്ൻ , "എഴുതുക" എന്നീ വാക്കുകൾ കൂടിച്ചേർന്നാണ് ഈ വാക്കുണ്ടായിട്ടുള്ളത്).
1796-ൽ ജെർമൻ എഴുത്തുകാരനും നടനുമായ അലോയിസ് സെനെഫെൽഡർ എന്നയാൾ നാടകങ്ങളും മറ്റും പ്രസിദ്ധീകരിക്കുന്നതിനുള്ള ഒരു ചെലവുകുറഞ്ഞ രീതി എന്ന നിലയിലാണ് ഇത് കണ്ടുപിടിച്ചത്.
അക്ഷരങ്ങളോ ചിത്രങ്ങളോ കടലാസിലേയ്ക്കോ അനുയോജ്യമായ മറ്റു പ്രതലങ്ങളിലേയ്ക്കോ അച്ചടിക്കാൻ ലിത്തോഗ്രാഫി ഉപയോഗിക്കാവുന്നതാണ്.
ലിത്തോഗ്രാഫിക് ചുണ്ണാമ്പുകല്ലുകൊണ്ടുള്ള ഫലകത്തിൽ എണ്ണ/കൊഴുപ്പ്/മെഴുക് എന്നിവകൊണ്ട് വരച്ച ചിത്രമായിരുന്നു ആദ്യകാലത്ത് ലിത്തോഗ്രാഫിയിൽ ഉപയോഗിച്ചിരുന്നത്.
ഇതിൽ ആസിഡ് ( എച്ചിങ്ങ് ) ഗം അറബിക് എന്നിവയുടെ മിശ്രിതവും ജലവും ഉപയോഗി‌ച്ചശേഷം മഷി ചില സ്ഥലങ്ങളിലേ ഒട്ടിപ്പിടിക്കുകയുള്ളൂ.
എണ്ണ/കൊഴുപ്പ്/മെഴുക് എന്നിവ ഉപയോഗിക്കാത്ത പ്രദേശങ്ങളിൽ മഷി പിടിക്കുകയില്ല.
ഈ കല്ലിൽ നിന്ന് ഒരു കടലാസിലേയ്ക്ക് മഷി അച്ചടിക്കാൻ എളുപ്പമാണ്.
ആധുനിക ലിത്തോഗ്രാഫിയിൽ ചിത്രം ഒരു അലൂമിനിയം തകിടിൽ പോളിമർ പൂശിയാണ് തയ്യാറാക്കുന്നത്.
ലിത്തോഗ്രാഫി ഉപയോഗിച്ച് അച്ചടിക്കുവാൻ ഒരു കൽഫലകത്തിന്റെ പരന്ന പ്രതലത്തിൽ ചെറിയ പരുപരുപ്പുണ്ടാക്കി—എച്ച് ചെയ്ത്—വെള്ളത്തിൽ നനയുന്നതുമൂലം എണ്ണയിൽ ലയിച്ച മഷി പറ്റിപ്പിടിക്കാത്തതും ( ഹൈഡ്രോഫിലിക് ) മഷി പറ്റിപ്പിടിക്കുന്നതുമായ ( ഹൈഡ്രോഫോബിക് ) മേഖലകളാക്കി വേർതിരിക്കുന്നു.
സർഫേസ് ടെൻഷൻ മൂലം ജലത്തെ വികർഷിക്കുന്നതും മഷി പറ്റിപ്പിടിക്കുന്നതുമായ ഭാഗമാണ് ഹൈഡ്രോഫോബിക് മേഖല.
ചിത്രം പ്ലേറ്റിൽ നിന്ന് നേരിട്ട് പ്രിന്റ് ചെയ്യാവുന്നതാണെങ്കിലും ഇങ്ങനെ ചെയ്താൽ തലതിരിഞ്ഞ ബിം‌ബമായിരിക്കും പേപ്പറിൽ പതിയുക.
ആദ്യം ചിത്രം ഒരു റബ്ബർ ഷീറ്റിലേയ്ക്ക് പകർത്തിയശേഷം കടലാസിൽ അച്ചടിച്ചാൽ ശരിയായ രീതിയിലുള്ള (തലതിരിയാത്ത) ചിത്രം അച്ചടിക്കാനാകും.
ഇതാണ് ഓഫ്സെറ്റ് പ്രിന്റിംഗ്.
പ്രിന്റിംഗ് സാങ്കേതികവിദ്യ എന്ന നിലയിൽ ലിത്തോഗ്രാഫിയും ഇന്റാഗ്ലിയോ അച്ചടിയും തമ്മിൽ വ്യത്യാസമുണ്ട്.
ഇതിൽ അച്ചടിക്കുപയോഗിക്കുന്ന പ്ലേറ്റിൽ മഷി കൊള്ളുന്നതിനായി എൻഗ്രേവ് ചെയ്യുകയോ, പരുക്കനാക്കുകയോ , സ്റ്റിപ്പിൾ ചെയ്യുകയോ ആണ് ചെയ്യുന്നത്.
മര‌ത്തിന്റെ അച്ചുപയോഗിച്ചുള്ള അച്ചടിയിലും , ലെറ്റർപ്രെസ്സ് അച്ചടിയിലും മഷി അച്ചിന്റെ ഉയർന്ന ഭാഗത്താണ് പറ്റിപ്പിടിക്കുന്നത്.
പുസ്തകങ്ങളുടെയോ അതുപോലെ വലിയ അളവിലുള്ള മറ്റ് അച്ചടികൾക്കോ ഓഫ്സെറ്റ് ലിത്തോഗ്രാഫി എന്ന രീതിയാണ് ഉപയോഗിക്കുന്നത്.
ഇതാണ് ഏറ്റവും സാധാരണയായി ഉപയോഗത്തിലുള്ള അച്ചടിരീതി.
ലിത്തോഗ്രാഫി എന്ന വാക്ക് ഫോട്ടോലിത്തോഗ്രാഫി എന്ന അർത്ഥത്തിലും ഉപയോഗിക്കാറുണ്ട്.
ഇന്റഗ്രേറ്റഡ് സർക്യൂട്ടുകൾ , മൈക്രോഇലക്ട്രോമെക്കാനിക്കൽ സിസ്റ്റങ്ങൾ എന്നിവ നിർമ്മിക്കാനാണ് ഫോട്ടോലിത്തോഗ്രാഫി ഉപയോഗിക്കുന്നത്.
ലിത്തോഗ്രാഫിയുടെ തത്ത്വങ്ങൾ
ഒരു ലളിതമായ രാസപ്രക്രീയയാണ് ലിത്തോഗ്രാഫിയിൽ അച്ചടിക്കാനുള്ള രൂപം തയ്യാറാക്കാനായി ഉപയോഗിക്കുന്നത്.
ഒരു രൂപത്തിന്റെ പോസിറ്റീവ് ഭാഗം വെള്ളത്തെ വികർഷിക്കുന്ന വസ്തുകൊണ്ടുണ്ടാക്കിയതും (" ഹൈഡ്രോഫോബിക് ") നെഗറ്റീവ് രൂപം വെള്ളത്തിൽ നനയുന്ന തരവുമാണ് (" ഹൈഡ്രോഫിലിക് ").
പ്ലേറ്റ് മഷിയും വെള്ളവും കലർന്ന മിശ്രിതവുമായി സാമീപ്യത്തിൽ വരുമ്പോൾ മഷി പോസിറ്റീവ് ചിത്രത്തിലും ജലം നെഗറ്റീവ് ഇമേജിലും പറ്റിപ്പിടിക്കും.
ഇത് പരന്ന പ്രതലം കൊണ്ട് അച്ചടി സാദ്ധ്യമാക്കുന്നു.
ഈ മാർഗ്ഗം മൂലം വളരെ ദീർഘസമയം വളരെയധികം വിശദാംശങ്ങളുള്ള ചിത്രങ്ങൾ അച്ചടിക്കാൻ സാധിക്കും.
ലിത്തോഗ്രാഫിയുടെ ആദ്യകാലത്ത് പരന്ന ചുണ്ണാമ്പുകല്ലാണ് ഇതിനായി ഉപയോഗിച്ചിരുന്നത് (അതിനാലാണ് "ലിത്തോഗ്രാഫി" എന്ന് ഈ രീതിക്ക് പേരുവന്നത്).
എണ്ണമയമുള്ള ചിത്രം കല്ലിൽ പതിച്ചശേഷം വെള്ളവും ഗം അറബിക്കും ചേർന്ന മിശ്രിതം അതിനുമേൽ ഉപയോഗിക്കും.
ഗം എണ്ണമയമില്ലാത്ത പ്രതലത്തിൽ ഒട്ടിപ്പിടിക്കും.
അച്ചടിക്കുമ്പോൾ വെള്ളം ഗം അറബിക്കുള്ള പ്രതലത്തിൽ പറ്റുന്നതുകൊണ്ടും എണ്ണമയമുള്ള മഷി ഗം അറബിക് ഇല്ലാത്ത ഭാഗത്ത് പറ്റുകയുമാണ് ചെയ്യുന്നത്.
ചുണ്ണാമ്പുകല്ലിലെ ലിത്തോഗ്രാഫി ലിത്തോഗ്രാഫിക്കുപയോഗിക്കുന്ന കല്ലും മ്യൂണിക്കിന്റെ തലതിരിഞ്ഞ ഭൂപടവും
എണ്ണയും ജലവും തമ്മിലുള്ള വികർഷണമാണ് ലിത്തോഗ്രാഫിക്കുപയോഗിക്കുന്ന സാങ്കേതികവിദ്യ.
മെഴുകു ക്രയോൺ പോലെയുള്ള വസ്തുവുപയോഗിച്ചാണ് കല്ലിൽ ചിത്രം വരയ്ക്കുക.
ചിത്രം വരച്ചശേഷം നൈട്രിക് ആസിഡ് HNO 3 കലർത്തിയ ഗം അറബിക് ലായനി കല്ലിൽ പുരട്ടും.
ക്രയോൺ കൊണ്ട് വരച്ചിട്ടില്ലാത്ത ഭാഗത്ത് വെള്ളത്തിൽ നനയുന്ന കാൽസ്യം നൈട്രേറ്റ് ലവണം Ca(NO 3 ) 2 രൂപപ്പെടുകയും ഈ ഭാഗങ്ങളിൽ ഗം അറബിക് പറ്റിപ്പിടിക്കുകയും ചെയ്യും.
ഇവിടങ്ങളിൽ മഷി പറ്റിപ്പിടിക്കില്ല.
ലിത്തോഗ്രാഫിക് ടർപ്പന്റൈൻ ഉപയോഗിച്ച് വരയ്ക്കാനുപയോഗിച്ച മെഴുകുക്രയോൺ നീക്കം ചെയ്യാവുന്നതാണ്.
എന്നാലും ഒരു ചെറിയ പാളി കല്ലിൽ അവശേഷിക്കും.
ഇത് എണ്ണമയമുള്ള മഷിയെ ആകർഷിക്കും.
അച്ചടിക്കുമ്പോൾ കല്ല് വെള്ളമുപയോഗിച്ച് നനച്ചുകൊണ്ടിരിക്കും.
ഇത് ഗം അറബിക് പറ്റിയ പ്രതലം നനഞ്ഞിരിക്കാൻ കാരണമാകും.
പ്ലേറ്റിൽ ലിൻസീഡ് ഓയിൽ പോലുള്ള എണ്ണകളുള്ള അച്ചടിമഷി പുരട്ടിയാൽ ഗം അറബിക് ഇല്ലാത്ത സ്ഥലത്തുമാത്രമേ ഇത് പറ്റുകയുള്ളൂ.
പത്തൊൻപതാം നൂറ്റാണ്ടിന്റെ ആദ്യസമയത്ത് സെനെഫെൽഡർ ബഹുവർണ്ണ ലിത്തോഗ്രാഫി പരീക്ഷിച്ചിരുന്നു.
ഇത് പെയിന്റിംഗുകൾക്ക് ഉപയോഗിക്കാവുന്നതാണെന്ന് അദ്ദേഹം 1819-ൽ അഭിപ്രായപ്പെട്ടിട്ടുണ്ട്.
1837-ൽ ഗോഡ്ഫ്രോയ് എൻഗൽമാൻ ഫ്രാൻസിൽ ക്രോമോലിത്തോഗ്രാഫി എന്നപേരിൽ ബഹുവർണ്ണ ലിത്തോഗ്രാഫിക് അച്ചടി ആരംഭിച്ചിരുന്നു.
ഓരോ വർണ്ണങ്ങൾക്കും പ്രത്യേകം കല്ലുകളായിരുന്നു ഉപയോഗിച്ചിരുന്നത്.
എത്ര കല്ലുകളുണ്ടോ അത്രയും പ്രാവശ്യം ഒരു കടലാസിൽ പ്രിന്റ് ചെയ്യേണ്ടിയിരുന്നു.
ചിത്രം ഒരേയിട‌ത്ത് പതിയുക എന്നതായിരുന്നു ഏറ്റവും ബുദ്ധിമുട്ടുള്ള കാര്യം.
അക്കാലത്തെ പോസ്റ്ററുകളിൽ ഒരേ നിറമുള്ള വലിയ ഭാഗങ്ങൾ കാണപ്പെട്ടിരുന്നത് ഈ അച്ചടി രീതിയുടെ പരിമിതി കാരണമായിരുന്നു.
1852-നു ശേഷം ലിത്തോഗ്രാഫി രീതിയുപയോഗിച്ചായിരുന്നു ഇംഗ്ലീഷ് ഭൂപടങ്ങൾ അച്ചടിച്ചിരുന്നത്.
പെനിൻസുല യുദ്ധസമയത്തെ ബ്രിട്ടീഷ് സൈന്യത്തിന്റെ ഭൂപടങ്ങൾ ഈ രീതിയുപയോഗിച്ചായിരുന്നു തയ്യാറാക്കിയിരുന്നത്.
" ആധുനിക ലിത്തോഗ്രാഫിക് പ്രക്രീയ 1902-ലെ ലിത്തോഗ്രാഫിക് ഭൂപടം (വലിപ്പം 33×24 സെന്റീമീറ്റർ)
പോസ്റ്ററുകൾ, ഭൂപടങ്ങൾ, പത്രങ്ങൾ പാക്കേജിംഗ് തുടങ്ങിയവ അച്ചടിക്കാനായി ലിത്തോഗ്രാഫി ഉപയോഗിക്കുന്നു.
മിനുസമുള്ളതും വലിയതോതിൽ നിർമ്മിക്കുന്നതുമായ എല്ലാ വസ്തുക്ക‌ളിലെയും പ്രിന്റ് ലിത്തോഗ്രാഫ്ഇ ഉപയോഗിച്ചാവും ചെയ്തിരിക്കുക.
മിക്ക പുസ്തകങ്ങളും ഓഫ്സെറ്റ് ലിത്തോഗ്രാഫി ഉപയോഗിച്ചാണ് പ്രിന്റ് ചെയ്യുന്നത്.
ഓഫ്സെറ്റ് ലിത്തോഗ്രാഫി ഫോട്ടോഗ്രാഫിക് പ്രക്രീയയെ ആശ്രയിച്ചാണിരിക്കുന്നത്.
അലൂമിനിയമോ, മൈലാറോ പേപ്പറോ കൊണ്ടുള്ള പ്രിന്റിംഗ് പ്ലേറ്റാണ് ഇതിനുപയോഗിക്കുന്നത്.
ഈ പ്രിന്റിംഗ് പ്ലേറ്റിൽ പ്രകാശം തട്ടിയാൽ മാറ്റമുണ്ടാകുന്ന ഒരു എമൽഷൺ പൂശിയിട്ടുണ്ടാവും.
ഇതിനുമീതേ ഒരു നെഗറ്റീവ് ചേർത്തുവയ്ക്കുകയും അൾട്രാവയലത് പ്രകാശം അതിനുമീതേ പതിപ്പിക്കുകയും ചെയ്യും.
ഡെവലപ്പ് ചെയ്തശേഷം എമൽഷണിൽ നെഗറ്റീവ് ഇമേ‌ജിന്റെ തലതിരിഞ്ഞ രൂപം പതിഞ്ഞിട്ടുണ്ടാവും.
ലേസർ ഇമേജിംഗ്, കമ്പ്യൂട്ടറിൽ നിന്ന് പ്ലേറ്റിലേയ്ക്ക് നേരിട്ട് പകർത്തുന്ന വിദ്യ എന്നിവയും അൾട്രാവയലറ്റ് പ്രകാശത്തിനു പകരം ഉപയോഗിക്കാറുണ്ട്.
എമൽഷണിൽ പതിഞ്ഞ രൂപമല്ലാത്ത ഭാഗം ഒരു രാസപ്രക്രീയയിലൂടെ പണ്ട് നീക്കം ചെയ്തിരുന്നുവെങ്കിലും പുതിയ രീതിയിൽ അതിന്റെ ആവശ്യമില്ല.
മ്യൂണിക്കിന്റെ ഭൂപടം അച്ചടിക്കുന്നതിനുള്ള ലിത്തോഗ്രാഫി പ്രെസ്സ്
ഈ പ്ലേറ്റ് പ്രിന്റിംഗ് പ്രെസ്സിൽ ഒരു സിലിണ്ടറിൽ പതിപ്പിക്കും.
റോളറുകൾ ഇതിൽ വെള്ളം നനച്ചുകൊണ്ടിരിക്കും.
ഇമേജ് പതിഞ്ഞ ഭാഗം വെള്ളത്തിനെ വികർഷിച്ചുകൊണ്ടിരിക്കും.
മഷി പതിപ്പിക്കുന്ന റോളറുകൾ സിലിണ്ടറിൽ ഇമേജ് പതിഞ്ഞ ഭാഗത്ത് മഷി തേച്ചുകൊണ്ടിരിക്കും.
ഈ സിലിണ്ടർ ഒരു റബ്ബർ ബ്ലാങ്കറ്റ് പതിച്ച സിലിണ്ടറിലേയ്ക്ക് മഷി കൈമാറ്റം ചെയ്യുകയും അതിൽ നിന്ന് കടലാസിലേയ്ക്ക് ഇമേജ് പകർത്തുകയുമാണ് ചെയ്യുന്നത്.
കടലാസ് റബ്ബർ ബ്ലാങ്കറ്റ് സിലിണ്ടറിനും സമ്മർദ്ദം നൽകാനുള്ള ഒരു ഇമ്പ്രഷൻ സിലിണ്ടറിനും ഇടയിലാണ് കടന്നുപോകുന്നത്.
ഈ രീതി ഓഫ്സെറ്റ് ലിത്തോഗ്രാഫി എന്നറിയപ്പെടുന്നു.
മൈക്രോലിത്തോഗ്രാഫിയും നാനോലിത്തോഗ്രാഫിയും പ്രമാണം:'City of Words', lithograph by Vito Acconci, 1999.jpg സിറ്റി ഓഫ് വേഡ്സ് , വിറ്റോ അക്കോൺസിയുടെ ലിത്തോഗ്രാഫ്, 1999
10 മൈക്രോമീറ്ററിൽ കുറഞ്ഞ വലിപ്പമുള്ള ചിത്രങ്ങൾ അച്ചടിക്കുന്നത് മൈക്രോലിത്തോഗ്രാഫിയായാണ് പരിഗണിക്കുന്നത്.
100 ‌നാനോമീറ്ററിൽ ചെറിയ രൂപങ്ങൾ അച്ചടിക്കുന്നത് നാനോലിത്തോഗ്രാഫിയായി കണക്കാക്കുന്നു.
ഫോട്ടോലിത്തോഗ്രാഫി ഇത്തരമൊരു രീതിയാണ്.
സെമികണ്ടക്ടർ നിർമ്മാണത്തിനും മൈക്രോചിപ്പുകൾ നിർമ്മിക്കുന്നതിനു ഇതുപയോഗിക്കുന്നു.
ഇലക്ട്രോൺ ബീം ലിത്തോഗ്രാഫി വളരെ സൂക്ഷ്മമായ അച്ചടിക്ക് ഉപയോഗിക്കാവുന്ന മാർഗ്ഗമാണ്.
ധാരാളം സാങ്കേതികവിദ്യകൾ വികസിപ്പിക്കപ്പെടുന്നുമുണ്ട്.
നാനോ ഇംപ്രിന്റ് ലിത്തോഗ്രാഫി , ഇന്റർഫെറൻസ് ലിത്തോഗ്രാഫി , എക്സ്റേ ലിത്തോഗ്രാഫി , എക്സ്ട്രീം അൾട്രാവയലറ്റ് ലിത്തോഗ്രാഫി , മാഗ്നറ്റോലിത്തോഗ്രാഫി , സ്കാനിംഗ് പ്രോബ് ലിത്തോഗ്രാഫി എന്നിവ ഇത്തരം ചില മാർഗ്ഗങ്ങളാണ്.
ലിത്തോഗ്രാഫി കലയുടെ മാദ്ധ്യമം എന്ന നിലയിൽ സ്മൈലിംഗ് സ്പൈഡർ - ഓഡിലൺ റെഡോൺ , 1891
പത്തൊൻപതാം നൂറ്റാണ്ടിന്റെ ആദ്യ വർഷങ്ങളിൽ ലിത്തോഗ്രാഫിക്ക് അച്ചടിയിൽ ചെറിയ സ്വാധീനമേ ചെലുത്താൻ സാധിച്ചിരുന്നുള്ളൂ.
ജർമനിയിലായിരുന്നു ഈ സമയത്ത് ഇത്തരം അച്ചടി കൂടുതലും നടന്നിരുന്നത്.
തന്റെ അച്ചടിശാല പാരീസിലേയ്ക്ക് 1816-ൽ മാറ്റിയ ഗോഡ്ഫ്രോയ് എൻഗൽമാൻ ഇതിന്റെ സാങ്കേതികപ്രശ്നങ്ങൾ പരിഹരിക്കുന്നതിൽ വലിയ തോതിൽ വിജയിച്ചു.
1820-കളിൽ ഡെൽക്രോയി , ഗെറിക്കോൾ മുതലായ കലാകാരന്മാർ ഈ സാങ്കേതികവിദ്യ സ്വീകരിക്കാൻ തുട‌ങ്ങി.
ലണ്ടനും ഇത്തരം അച്ചടി നടക്കുന്ന ഒരു കേന്ദ്രമായി മാറി.
ഗോയ ബോർഡിയോവിൽ ലിത്തോഗ്രാഫി ഉപയോഗിച്ചുള്ള ഒരു ശ്രേണി അച്ചടിക്കുകയുണ്ടായി - ദി ബുൾസ് ഓഫ് ബോർഡിയോ (1828) എന്നായിരുന്നു ഇതിന്റെ പേര്.
പത്തൊൻപതാം നൂറ്റാണ്ടിന്റെ മദ്ധ്യത്തോടെ ഇത് പത്രങ്ങളിലും മറ്റും ഉപയോഗിച്ചുതുട‌ങ്ങി.
പ്രമാണം:Edvard Munch - Self-Portrait - Google Art Project.jpg സെൽഫ് പോർട്രെയിറ്റ് വിത്ത് സ്കെലിട്ടൺ ആം - എഡ്വേഡ് മഞ്ച്
1890-കളിൽ കളർ ലിത്തോഗ്രാഫി ഫ്രെഞ്ച് കലാകാരന്മാരുടെയിടയിൽ പ്രസിദ്ധിയാർജ്ജിച്ചു.
1900-കളിൽ ഈ മാദ്ധ്യമം കളറിലും ഒറ്റനിറത്തിലും അച്ചടി ഏറ്റവും കൂടു‌തൽ നടക്കുന്ന രീതിയായി.
ഫ്രാൻസ് അമേരിക്ക എന്നീ രാജ്യങ്ങളായിരുന്നു ഇത് കൂടുതൽ ഉപയോഗിച്ചിരുന്നത്.
ചിത്രശാല വാഷിംഗ്ടണിന്റെ വീട്, ഹൈ സ്ട്രീറ്റ്, ഫിലാഡെ‌ൽഫിയ , 1830 ലിത്തോഗ്രാഫ് - വില്യം എൽ. ബ്രെറ്റൺ.
[It's a blood...dy...dy...dy... mess], ഫ്രാൻസിലെ ലൂയി-ഫിലിപ്പിയുടെ ലിത്തോഗ്രാഫ് ഒണോറെ ഡൗമിയർ , 1834 1836-ലെ ലിത്തോഗ്രാഫ്.
മെക്സിക്കോയിലെ സ്ത്രീകൾ ടോർട്ടില്ലകൾ ഉണ്ടാക്കുന്നു.
കാൾ നെബെൽ .
ദുറാനി സാമ്രാജ്യത്തിലെ അഫ്ഗാൻ പട്ടാളക്കാർ.
(1847) ആൽഫ്രഡ് കോൺകാനെന്റെ 1867-ലെ ഷാമ്പേൻ ചാർലി ഗാനത്തിനായുള്ള ഡിസൈൻ അറ്റ് ഇറ്റേണിറ്റീസ് ഗേറ്റ് , 1882-ൽ വാൻ‌ ഗോയുടെ ലിത്തോഗ്രാഫ്.
ഏൺസ്റ്റ് ഹെക്കെലിന്റെ കുണ്ട്സ്ഫോർമെൻ ഡെർ നേറ്റുറിലെ സീ അനിമോണികൾ ( ആർട്ട് ഫോംസ് ഓഫ് നേച്ചർ ), 1904.
ഇൻ ദി പാർക്ക്, ലൈറ്റ് – ജോർജ്ജ് ബെല്ലോസ് 1916 ഇതും കാണുക ബ്ലോക്ക് പ്രിന്റിങ് കളർ പ്രിന്റിങ് എച്ചിങ്ങ് ഫ്ലെക്സോഗ്രാഫി ലെറ്റർപ്രെസ്സ് പ്രിന്റിങ് ലീനിയോഗ്രാഫി MeV അയോണുകൾ ഉപയോഗിച്ചുള്ള ലിത്തോഗ്രാഫി – പ്രോട്ടോൺ ബീം റൈറ്റിംഗ് ഫോട്ടോക്രോം തിയഡോർ റെഗെൻസ്റ്റൈനർ നാലുനിറം ഉപയോഗിക്കുന്ന ലിത്തോഗ്രാഫിക് പ്രെസ്സ് കണ്ടുപിടിച്ചയാൾ റോട്ടോഗ്രേവർ സീരിയോലിത്തോഗ്രാഫ് സ്റ്റെൻസിൽ ലിത്തോഗ്രാഫി സ്റ്റീരിയോലിത്തോഗ്രാഫി ടൈപ്പോഗ്രാഫി അവലംബം പുറത്തേയ്ക്കുള്ള കണ്ണികൾ Lithography എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Twyman, Michael.
Early Lithographed Books .
Pinner, Middlesex: Private Libraries Association , 1990 Lithography and other printmaking definitions Archived 2010-05-10 at the Wayback Machine .
Museum of Modern Art information on printing techniques and examples of prints Archived 2005-02-06 at the Wayback Machine .
The Invention of Lithography Archived 2005-02-16 at the Wayback Machine .
, Aloys Senefelder, (Eng. trans. 1911) (a searchable facsimile at the University of Georgia Libraries; DjVu and layered PDF Archived 2005-10-20 at the Wayback Machine . format) Theo De Smedt's website, author of "What's lithography" Extensive information on Honoré Daumier and his life and work, including his entire output of lithographs Digital work catalog to 4000 lithographs and 1000 wood engravings Detailed examination of the processes involved in the creation of a typical scholarly lithographic illustration in the 19th century Nederlands Steendrukmuseum Delacroix's Faust lithographs at the Davison Art Center, Wesleyan University Archived 2010-06-18 at the Wayback Machine .
A brief historic overview of Lithography .
University of Delaware Library.
Includes citations for 19th century books using early lithographic illustrations.
Philadelphia on Stone: The First Fifty Years of Commercial Lithography in Philadelphia .
Library Company of Philadelphia.
Provides an historic overview of the commercial trade in Philadelphia and links to a biographical dictionary of over 500 Philadelphia lithographers and catalog of more than 1300 lithographs documenting Philadelphia.
Swiss Cities Prints People: A Social History of Printed Pictures , an exhibition catalog from The Metropolitan Museum of Art (fully available online as PDF), which contains material on lithography
ലിത്ത്, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ലിത്ത്, കപൂർത്തല.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ലിത്ത്, കപൂർത്തല സ്ഥിതിചെയ്യുന്നത്.
ലിത്ത്, കപൂർത്തല വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ലിത്ത്, കപൂർത്തല ൽ 231 വീടുകൾ ഉണ്ട്.
ആകെ ജനസംഖ്യ 1151 ആണ്.
ഇതിൽ 563 പുരുഷന്മാരും 588 സ്ത്രീകളും ഉൾപ്പെടുന്നു.
ലിത്ത്, കപൂർത്തല ലെ സാക്ഷരതാ നിരക്ക് 75.24 ശതമാനമാണ്.
ലിത്ത്, കപൂർത്തല ലെ 6 വയസ്സിനു താഴെയുള്ള കുട്ടികളുടെ എണ്ണം 116 ആണ്.
ഇത് ലിത്ത്, കപൂർത്തല ലെ ആകെ ജനസംഖ്യയുടെ 10.08 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 429 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 327 പുരുഷന്മാരും 102 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 96.27 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 24.48 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ലിത്ത്, കപൂർത്തല ലെ 427  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 231 - - ജനസംഖ്യ 1151 563 588 കുട്ടികൾ (0-6) 116 55 61 പട്ടികജാതി 427 218 209 പട്ടിക വർഗ്ഗം 0 0 0 സാക്ഷരത 75.24 % 52.89 % 47.11 % ആകെ ജോലിക്കാർ 429 327 102 ജീവിതവരുമാനമുള്ള ജോലിക്കാർ 413 322 91 താത്കാലിക തൊഴിലെടുക്കുന്നവർ 105 78 27 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ലിതോട്രിപ്സി ഇംഗ്ലീഷ് വിലാസം https://ml.wikipedia.org/wiki/Lithotripsy
പിത്താശയത്തിലും മൂത്രാശയത്തിലുമുൾപ്പെടെ ശരീരത്തിന്റെ അന്തർഭാഗങ്ങളിൽ രൂപപ്പെടുന്ന കല്ലുകളും സമാന സ്വഭാവമുള്ള കഠിന വസ്തുക്കളും ശരീരത്തിൽ നിന്നും നീക്കം ചെയ്യാനായി പൊടിക്കുന്ന വൈദ്യ പ്രക്രിയയാണ് ലിതോട്രിപ്സി ( Lithotripsy . ഗ്രീക്ക് ഭാഷയിൽ ലിതോ കല്ല്, ട്രിപ്സോ പൊട്ടിക്കുക പൊടിക്കുക) വിവിധ തരങ്ങൾ
ലിതോട്രിപ്സി പല തരത്തിലുണ്ട്.
ബാഹ്യ ലിതോട്രിപ്സി (Extracorporeal )Shock waves എന്ന് വിളിക്കുന്ന ,ശരീരത്തിനു പുറമേ നിന്നും ഉല്പാദിപ്പിക്കുന്ന ഉഗ്രോർജ്ജ് ശബ്ദതരംഗങ്ങൾ (High Energy Sound waves) ,ശരീരത്തെ ഒട്ടും ഹനിക്കാതെ കൃത്യമായി കല്ലിനെ ലക്ഷ്യമാക്കി അയച്ചുകൊണ്ട് കല്ലിനെ പൊട്ടിക്കുകയും പൊടിക്കുകയും ചെയ്യുന്ന ഈ പ്രക്രിയ ESWL Extracorporeal Shockwave lithotripsy ) എന്നാണ് അറിയപ്പെടുന്നത്.
ആന്തരിക ലിതോട്രിപ്സി.
(intra corporeal)-ശരീരത്തിലേക്ക് എൻഡോസ്കോപ്പ് കടത്തി കല്ലുകളെ കൃത്യമായി കണ്ടെത്തി ഉപകരണങ്ങൾ ഉപയോഗിച്ച് പൊടച്ച് നീക്കം ചെയ്യുന്നു ലേസർ ലിതോട്രിപ്സി- ഇവിടെ പൊടിക്കൽ നടത്തുന്നത് ഉഗ്രോർജ്ജ ലേസർ രശ്മികളാണ് Electrohydraulic lithotripsy-ശരീരത്തിനകത്തുവെച്ച് തന്നെ ഉല്പാദിപിക്കുന്ന ഉഗ്രോർജ്ജ തരംഗങ്ങൾ (intracorporeal shock waves).
കല്ലിനെ പൊടിക്കുന്നു.
എന്നാൽ ഉദ്ദിഷ്ട അവയവങ്ങൾക്ക് ചുറ്റുമുള്ള കോശങ്ങളെ ഹനിക്കാനുള്ള സാധ്യത കണക്കിലെടുത്ത് ഈ പ്രക്രിയക്ക് പ്രചാരം കുറഞ്ഞ് കഴഞ്ഞു.
ചെലവ് കുറഞ്ഞ മാർഗ്ഗം എന്ന കാരണത്താൽ ചില രാജ്യങ്ങളിൽ ഇപ്പോഴും പ്രയോഗിച്ചു വരുന്നു.
Mechanical litotripsy Ultrasonic lithotripsy-അൾട്രാ സൗണ്ട് തരംഗങ്ങൾ ഉപയോഗച്ച് പൊടിക്കുന്ന സംവിധാനം
ലിത്വാനിയൻ ഗേൾ വിത്ത് പാം സൺഡേ ഫ്രോണ്ട്സ് ഇംഗ്ലീഷ് വിലാസം https://ml.wikipedia.org/wiki/Lithuanian_Girl_with_Palm_Sunday_Fronds
1844-ൽ ലിത്വാനിയൻ ആർട്ട് മ്യൂസിയത്തിലെ പോളിഷ്-ലിത്വാനിയൻ കലാകാരൻ കനെറ്റി റുസിക്കിയുടെ ഒരു എണ്ണച്ചായാചിത്രമാണ് ലുത്താനിയൻ ഗേൾ വിത്ത് പാം സൺഡേ ഫ്രോണ്ട്സ്.
ഈ ചിത്രം ഒരു ഓശാന ഞായറിൽ ബറോക്ക് ദേവാലയത്തിനു മുന്നിൽ പരമ്പരാഗത വസ്ത്രധാരണത്തിൽ ഇലയും തണ്ടും ഉള്ള ഒരു കെട്ട് പുല്ലും പിടിച്ചുകൊണ്ടു നിൽക്കുന്ന ഒരു പെൺകുട്ടിയെ ചിത്രീകരിച്ചിരിക്കുന്നു.
റുസെക്കി ഈ ചിത്രം വരച്ചപ്പോൾ വില്നിയസിലെ പ്രശസ്തി വളരെ ഉന്നതിയിലായിരുന്നു.
ചായാചിത്രങ്ങളിൽ വൈദഗ്ദ്ധ്യം നേടിയ അദ്ദേഹം പ്രാദേശിക പൈതൃകത്തെ ഒരു സ്മാരക പശ്ചാത്തലത്തിൽ ചിത്രീകരിച്ചതിലും പ്രശസ്തനാണ്.
പത്തൊൻപതാം നൂറ്റാണ്ടിലെ ലിത്വാനിയൻ റൊമാന്റിക് പ്രസ്ഥാനത്തിന്റെ പ്രതീകമായി കണക്കാക്കപ്പെടുന്ന ഈ ചിത്രം ഇന്ന് ജനപ്രിയമാണ്.
A Woman Harvesting , 1844 അവലംബം artwork record on Europeana website
ലിഡീസ് കൂട്ടക്കൊല ഇംഗ്ലീഷ് വിലാസം https://ml.wikipedia.org/wiki/Lidice_massacre ഓർമ്മയ്ക്കായി ഉണ്ടാക്കിയ ശിൽപ്പം
ചെക്ക് റിപ്പബ്ലിക്കിലുള്ള , ലിഡീസ് എന്ന ഗ്രാമത്തെ നാസികൾ 1942 ജൂണിൽ പരിപൂർണ്ണമായി നശിപ്പിച്ച ഒരു സംഭവമാണ് ലിഡീസ് കൂട്ടക്കൊല (Lidice massacre) എന്ന് അറിയപ്പെടുന്നത്.
ഹിറ്റ്‌ലറിന്റെയും ഹിംലറിന്റെയും നിർദ്ദേശപ്രകാരം, റീൻഹാർഡ് ഹെയ്‌ഡ്രിക്കിന്റെ കൊലപാതകത്തിനു പ്രതികാരമായി 1942 -ൽ 15 വയസ്സിനുമേൽ പ്രായമുള്ള മുഴുവൻ പുരുഷന്മാരെയും, (173 പേരെ) 1942 ജൂൺ 10 -ന് നാസികൾ കൂട്ടക്കൊല ചെയ്തു.
അന്നു ഗ്രാമത്തിൽ ഇല്ലാതിരുന്ന 11 പേരെ പിടികൂടിയും തടവിൽ ഉണ്ടായിരുന്ന മറ്റു പലരെയും പിന്നീട്  കൊന്നുകളഞ്ഞു.
184 സ്ത്രീകളെയും 88 കുട്ടികളെയും കോൺസൻട്രേഷൻ ക്യാമ്പുകളിലേക്ക് മാറ്റുകയും ജർമൻകാരാക്കി മാറ്റാൻ സാധ്യതയുണ്ടെന്നുതോന്നിയ ഏതാനും കുട്ടികളെ SS കുടുംബങ്ങളിലേക്ക് മാറ്റിയശേഷം മറ്റുള്ളവരെ ചെൽമ്നോ കോൺസൻട്രേഷൻ ക്യാമ്പിലേക്ക് മാറ്റി പിന്നീടു കൊന്നൊടുക്കുകയും ചെയ്തു.
ആകെ 340 പേരോളമാണ് ലിഡീസിൽ കൊല്ലപ്പെട്ടത് (192 പുരുഷന്മാർ, 60 സ്ത്രീകൾ, 88 കുട്ടികൾ).
യുദ്ധാനന്തരം വെറും 153 സ്ത്രീകളും 17 കുട്ടികളും മാത്രമേ അങ്ങോട്ടുതിരികെ വന്നുള്ളൂ.
അവലംബം ഗ്രന്ഥങ്ങൾ {{ cite book }} : Invalid | ref=harv ( help ) Jan Kaplan and Krystyna Nosarzewska, Prague: The Turbulent Century , Koenemann Verlagsgesellschaft mbH, Koeln, (1997) ISBN 3-89508-528-6 Joan M. Wolf: Someone Named Eva.
ISBN 0-618-53579-9 Eduard Stehlík: Lidice, The Story of a Czech Village.
ISBN 80-86758-14-1 Zena Irma Trinka: A little village called Lidice: Story of the return of the women and children of Lidice.
International Book Publishers, Western Office, Lidgerwood, North Dakota, 1947.
Maureen Myant: The Search.
Alma Books, 2010.
ISBN 978-1-84688-103-9 {{ cite book }} : Invalid | ref=harv ( help ) പുറാത്തേക്കുള്ള കണ്ണികൾ Hitler's Madman ഇന്റർനെറ്റ് മൂവി ഡാറ്റാബേസിൽ – A fictional account of the death of Reinhard Heydrich and the reprisals against Lidice.
The Silent Village ഇന്റർനെറ്റ് മൂവി ഡാറ്റാബേസിൽ – The true story of the massacre of a small Czech village by the Nazis is retold as if it happened in Wales.
Alan Heath : Fate of the children of Lidice യൂട്യൂബിൽ (English) (Czech) (German) (Russian) Lidice Memorial (Czech) Official Website of Municipality (Czech) Recent (since 1990s) search for missing children (Czech) Photo series about destruction of Lidice by Reichsarbeitsdienst (Czech) "Lidice" film Official website, directed by Petr Nikolaev The first ever Czech-made feature film about the destruction of Lidice (to be released in spring 2011).
Lidice Commemorative Gathering Fenton 2010 -  Pics Video and Listen again Lidice commemorative gathering pics video and listen again Archived 2016-11-23 at Archive.is Media related to Lidice massacre at Wikimedia Commons
ലിത്വാനിയ ഇംഗ്ലീഷ് വിലാസം https://ml.wikipedia.org/wiki/Lithuania
ബാൾട്ടിക്ക് രാജ്യങ്ങളിൽ ഉൾപ്പെടുന്ന വടക്കൻ യൂറോപ്പിലെ ഒരു രാജ്യമാണ് ലിത്വാനിയ (ഔദ്യോഗികമായി റിപ്പബ്ലിക് ഓഫ് ലിത്വാനിയ).
( / ˌ l ɪ θj u ˈ eɪ n i ə / ⓘ ; Lithuanian : Lietuva [lʲɪɛtʊˈvɐ] ) ബാൾട്ടിക് കടലിന്റെ തെക്ക് കിഴക്കൻ തീരത്താണ് ഈ രാജ്യം സ്ഥിതി ചെയ്യുന്നത്.
വടക്ക് ലാത്വിയ , തെക്ക് കിഴക്ക് ബെലാറസ് , പോളണ്ട് , തെക്ക് പടിഞ്ഞാറ് റഷ്യയുടെ എക്സ്ക്ലേവായ കലിൻഗ്രാഡ് ഒബ്ലാസ്റ്റ് എന്നിവയുമായി അതിർത്തി രൂപവത്കരിക്കുന്നു.
നാറ്റോയിലും യൂറോപ്യൻ യൂണിയനിലും അംഗമാണ് ഈ രാജ്യം.
34 ലക്ഷമാണ് ഇവിടുത്തെ ജനസംഖ്യ.
വിൽനിയസാണ് തലസ്ഥാനവും ഏറ്റവും വലിയ നഗരവും.
അവലംബം ↑ ↑ ↑ യൂറോപ്യൻ രാഷ്ട്രങ്ങൾ
ലിത്വാനിയൻ ഭാഷ
ലിത്വാനിയൻ ഭാഷ ലിത്വാനിയ രാജ്യത്തിന്റെ ഔദ്യോഗിക ഭാഷയും യൂറോപ്യൻ യൂണിയനിലെ ഔദ്യോഗിക ഭാഷകളിലൊന്നുമാണ് .
ലിത്വാനിയായിൽ ഏതാണ്ട് 29 ലക്ഷം പേർ ഈ ഭാഷ സംസാരിക്കുന്നു.
രണ്ടു ലക്ഷം പേർ രാജ്യത്തിനു പുറത്ത് ഈ ഭാഷ സംസാരിക്കുന്നുണ്ട്.
ബാൾട്ടിക്ക് ഭാഷയായ ലിത്വാനിയന് ലാത്വിയൻ  ഭാഷയുമായി അടുത്ത ബന്ധമുണ്ടെങ്കിലും അവ പരസ്പപരം മനസ്സിലാക്കാൻ പ്രയാസമാണ്.
ലാറ്റിൻ അക്ഷരമാലയിലാണ് ഈ ഭാഷ എഴുതുന്നത്.
ലിത്വാനിയൻ ഭാഷയെ ഇന്തോ-യൂറോപ്യൻ ഭാഷാഗോത്രത്തിലെ നിലനിൽക്കുന്ന ഏറ്റവും യാഥാസ്ഥിതികമായ ഭാഷയായി കണക്കാക്കാം.
ഈ ഭാഷ ഇന്ന് നാശോന്മുഖമായ പ്രോട്ടോ-ഇന്തോ-യൂറോപ്യൻ ഭാഷാശ്രേണിയിലെ പല സവിശേഷതകളും നിലനിർത്തിയിരിക്കുന്നു.
ചരിത്രം Area of the Lithuanian language in the 16th century The oldest surviving manuscript in Lithuanian (around 1503), rewritten from 15th century original text A map of European languages (1741) with the first verse of the Lord's Prayer in Lithuanian Distribution of the Baltic tribes, circa 1200 CE (boundaries are approximate).
Anyone wishing to hear how Indo-Europeans spoke should come and listen to a Lithuanian peasant.
— Antoine Meillet അവലംബം പുറത്തേക്കുള്ള കണ്ണികൾ
ലിഥിയം ഇംഗ്ലീഷ് വിലാസം https://ml.wikipedia.org/wiki/Lithium ലിഥിയം ലിഥിയം
ക്ഷാരലോഹങ്ങളുടെ കൂട്ടത്തിൽപ്പെടുന്ന ഒരു മൂലകമാണ് ലിഥിയം (lithium).
ഗ്രീക്കു ഭാഷയിലെ കല്ല് എന്ന അർത്ഥമുള്ള ലിഥോസ് എന്ന പദത്തിൽ നിന്നാണ് ഈ മൂലകത്തിന്റെ പേരിന്റെ ആവിർഭാവം.
പെറ്റാലൈറ്റ് എന്ന കല്ലിൽ നിന്നുമാണ് ലിഥിയം കണ്ടെത്തിയത് എന്നതാണ് ഇതിനു കാരണം.
മഹാവിസ്ഫോടനത്തിന്റെ ആദ്യ മൂന്നു മിനിറ്റിനുള്ളിൽ നിർമ്മിക്കപ്പെട്ട നാലു മൂലകങ്ങളിൽ ഒന്നാണ് ലിഥിയവും എന്നാണ് കരുതപ്പെടുന്നത്.
ഭാരം ഏറ്റവും കുറഞ്ഞ ഖരമൂലകമാണ് ഇത്.
ഇതിന്റെ ആണുസംഖ്യ 3-ഉം പ്രതീകം Li എന്നുമാണ്.
ആവർത്തനപ്പട്ടികയിലെ ഒന്നാം ഗ്രൂപ്പിലാണ് ഇതിന്റെ സ്ഥാനം.
ലിഥിയം ശുദ്ധമായ രൂപത്തിൽ പ്രകൃതിയിൽ ലഭ്യമല്ല.
വെള്ളി നിറത്തിലുള്ള മൃദുവായ ലോഹമാണിത്.
വായുവിലെ ഓക്സിജൻ , ജലാംശം, നൈട്രജൻ എന്നിവയുമായി പ്രവർത്തിച്ച് ചാര-കറുത്ത നിറം കൈവരുന്നു.
ലിഥിയം ഓക്സൈഡ് (Li 2 O), ലിഥിയം ഹൈഡ്രോക്സൈഡ് (LiOH), ലിഥിയം നൈട്രൈഡ് (Li 3 N) എന്ന സംയുക്തങ്ങൾ ഉണ്ടാകുന്നു.
ഉപയോഗങ്ങൾ ബാറ്ററികൾ ഉണ്ടാക്കുന്നതിന് - ക്യാമറകൾ , ലാപ്‌ടോപ്പ് കമ്പ്യൂട്ടറുകൾ , മൊബൈൽ ഫോണുകൾ എന്നിവക്കു വേണ്ട വീണ്ടും ചാർജ് ചെയ്യാവുന്ന ലിഥിയം അയോൺ ബാറ്ററികൾ .
താപചാലന ഉപയോഗങ്ങൾക്ക് വിമാനങ്ങളുടേയും മറ്റും നിർമ്മാണത്തിനു വേണ്ട സങ്കരലോഹങ്ങളുടെ നിർമ്മാണത്തിന് വൈദ്യശാസ്ത്രരംഗത്ത് - ഭ്രാന്തിനുള്ള മരുന്നുകളുടെ നിർമ്മാണത്തിന് മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ
ലിഡിയ വീവേഴ്സ്
ന്യൂസിലാന്റ് സാഹിത്യ നിരൂപക , ഇംഗ്ലീഷ് ഭാഷാ സാഹിത്യ ചരിത്രകാരി, പത്രാധിപർ, പുസ്തക നിരൂപക എന്നീ നിലകളിൽ പ്രവർത്തിച്ച വ്യക്തിയാണ് ലിഡിയ ജോയ്സ് വീവേഴ്സ് ONZM (ജനനം 1950).
റോയൽ സൊസൈറ്റി ഓഫ് ന്യൂസിലാന്റിന്റെ 150 വാക്കുകളിൽ 150 വനിതകൾ എന്ന പട്ടികയിൽ ഉൾപ്പെട്ട വ്യക്തിയാണ് ലിഡിയ.
ലിഡിയ 1953 ൽ നെതർലാൻഡിൽ നിന്ന് ന്യൂസിലൻഡിലേക്ക് താമസം മാറി.
ന്യൂസിലാന്റ് ബുക്ക് കൗൺസിലിന്റെ മുൻ വൈസ് പ്രസിഡന്റായിരുന്നു ലിഡിയ.
ഇപ്പോൾ നാഷണൽ ലൈബ്രറിയുടെ ട്രസ്റ്റികളുടെ അദ്ധ്യക്ഷയാണ്.
ആർട്സ് ഫൗണ്ടേഷൻ ഓഫ് ന്യൂസിലാന്റിന്റെ ലോറേറ്റ് അവാർഡിന്റെ 2001 ലെ സെലക്ഷൻ പാനലിൽ അംഗമായിരുന്നു.
കൂടാതെ ക്രിയേറ്റീവ് ന്യൂസിലാന്റിലെ ആർട്സ് ബോർഡ് അംഗവുമാണ്.
2006 ലെ ക്വീൻസ് ബർത്ത്ഡേ ഹോണേഴ്സ് ദിനത്തിൽ സാഹിത്യത്തിനുള്ള സേവനങ്ങൾക്കായി ലിഡിയയെ ന്യൂസിലാന്റ് ഓർഡർ ഓഫ് മെറിറ്റിന്റെ ഓഫീസറായി നിയമിച്ചു.
വെല്ലിംഗ്ടൺ വിക്ടോറിയ യൂണിവേഴ്സിറ്റിയിലെ സ്റ്റൗട്ട് റിസർച്ച് സെന്ററിന്റെ ഡയറക്ടറാണ് ലിഡിയ.
നാഷണൽ റേഡിയോയിലും പ്രധാന പത്രങ്ങൾ, ജേണലുകൾ, മാസികകൾ എന്നിവയിലും ഒൻപത് മുതൽ ഉച്ചവരെ പുസ്തകങ്ങൾ അവലോകനം ചെയ്യുന്നു.
വെവർസ് വെല്ലിംഗ്ടണിൽ താമസിക്കുന്നു.
സാഹിത്യകൃതികൾ (രചയിതാവ്, എഡിറ്റർ അല്ലെങ്കിൽ പങ്കെടുത്തയാൾ) 1984 തിരഞ്ഞെടുത്ത കവിതകൾ / റോബിൻ ഹൈഡ് 1987 ഹാപ്പി എൻ‌ഡിംഗ്സ്: ഓസ്‌ട്രേലിയൻ, ന്യൂസിലാന്റ് വനിതകളുടെ കഥകൾ, 1850 മുതൽ 1930 വരെ 1989 വിടപറയൽ: ഓസ്‌ട്രേലിയൻ, ന്യൂസിലാന്റ് വനിതകളുടെ കഥകൾ 1930–1980 1990 ടബാസ്കോ സോസും ഐസ്ക്രീമും: ന്യൂസിലാന്റുകാരുടെ കഥകൾ 2000 ന്യൂസിലാന്റിലേക്കുള്ള യാത്ര: ഒരു ഓക്സ്ഫോർഡ് ആന്തോളജി 2002 രാജ്യം: ന്യൂസിലാന്റിനെക്കുറിച്ച് യാത്രാ രചന 1809-1900 2004 വായനയിൽ 2010 ഫാമിലെ വായന: വിക്ടോറിയൻ ഫിക്ഷനും കൊളോണിയൽ ലോകവും ഇതും കാണുക ന്യൂസിലാന്റ് സാഹിത്യം അവലംബങ്ങൾ പുറത്തേക്കുള്ള കണ്ണികൾ ന്യൂസിലാന്റ് ബുക്ക് കൗൺസിലിലെ വെവറിന്റെ ജീവചരിത്രം Archived 2016-03-03 at the Wayback Machine .
സ്വത്വരാഷ്ട്രീയം ഇംഗ്ലീഷ് വിലാസം https://ml.wikipedia.org/wiki/Identity_politics
ജാതി, മതം, വംശം, ലിംഗം, ഗോത്രം എന്നിവയെ അടിസ്ഥാനപ്പെടുത്തി ജനങ്ങൾ രാഷ്ട്രീയമായി അണിചേരുകയും പ്രവർത്തിക്കുകയും ചെയ്യന്നതിനെയാണ് സ്വത്വരാഷ്ട്രീയം എന്ന് പറയുന്നത്.
ഓരോ വിഭാഗവും സ്വന്തം ഉയർച്ചയ്‌ക്കു സ്വയം സംഘടിക്കണം എന്നാണ്‌ സ്വത്വരാഷ്ട്രീയം പറയുന്നത്.
ഇത് മാർസ്കിസം വിഭാവനം ചെയ്യുന്ന വർഗ്ഗരാഷ്ട്രീയ സിദ്ധാന്തത്തിന് കടകവിരുദ്ധമാണ്.
സ്വതന്ത്രാ പാർട്ടി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സ്വതന്ത്രാ പാർട്ടിയുടെപതാക